KLUBI 700
Viibides ühes Oklahoma haiglas,
oli Julie 14-minutit sisuliselt surnud.
Ta süda oli seiskunud, ta oli saanud insuldi
ning ta siseorganid olid üles ütlemas.
Nii polnud ka üllatav, kui arst ütles, et enam halvemaks minna ei saagi.
Ometi töötas üks asi Julie kasuks -
50 palvesõdurit haigla ooteruumis.
12. juuli varahommikul 2013. a. ärkas 16. a. Reagan üles
ega suutnud enam uinuda.
Olin täiega ärkvel
ja sain seejärel telefonikõne.
See oli mu ema.
Kõik, mida ta vaid ütles, oli: "Aita mind, ma ei saa hingata!"
Reagan tormas mööda esikut ema juurde,
kes oli suitsetaja ja astmaatik ja kes ahmis õhku.
Mu peas vasardas vaid üks palve: "Jumal, palun aita!"
Ema oli sisuliselt minestamas, mispeale helistasin 112.
Parameedikud olid valmis viima Julie ühte Oklahoma haiglasse.
Enne, kui nende isa kiirabiga kaasa läks,
käskis ta Reaganil ja ta kaksikõel jääda nende vennaga koju.
Isa ütles: "Andke meile tund aega ja kõik on jälle korras.
Oleme varsti tagasi, nii et ärge ajage venda üles."
Haiglas aga olid asjad hästi olemisest enam kui kaugel.
Julie kopsud ei allunud ravile.
Ajal, mil ta hingamist püüti toetada, läks olukord aina hullemaks
ja mida hullemaks olukord läks, seda vähem jäi talle hapnikku,
mispeale ta minestas ära ja tuli kiirelt tegutseda.
Julie viidi intensiivravi osakonda,
kus olukord oli veel 3 korda kriitiline ja ta sai ka insuldi.
Kelli, kes oli olnud Julie sõbranna pea 20 aastat,
oli tookord valves.
Olin seal ta juures, tehes talle kunstlikku hingamist
ja samas valmis hüvasti jätma.
Sest isegi, et saime ta 10 minuti jooksul korraks tagasi,
oli väikegi lootus ta ellu jäämisele sisuliselt null.
Julie pere ja sõbrad kogunesid haiglasse
ja hakkasid palvetama.
Osa palveid kõlas vaid: "Jumal, palun aita meid sellest välja!
Me teame, et näed meid ja oled meiega, mistõttu palun..."
Siis aga selgus, et Juliel oli tekkinud
dissemineeritud intravaskulaarne koagulatsioon
ehk seisund, kus veri ei hüübinud korralikult.
Tavaliselt inimesed ei ela seda üle,
sest tänu trombi sattumisele ajju
võib see tuua kaasa suureulatusliku insuldi.
Nii oli Julie ellujäämisvõimalus üliväike.
Olukord oli nii halb, kui üldse olla andis.
Kõik masinad, mis ta elus hoidmist toetasid,
olid maksimumi peal.
Samas polnud ta vererõhk piisavalt kõrge, et hoida teda elus.
Dr. Blairil oli raske sellist uudist edastada.
Mitte vaid Julie perele, aga ka oma perele.
Olin tundnud Juliet pea 10 aastat.
Kui mu laste ema suri,
oli Julie üks suurimaid tugisüsteeme mu laste jaoks.
Nii et...
Julie kaksikud mängisid olulist rolli,
et hoida mu kaksikutest tütred tol ajal mõistuse juures.
Nii nagu tegelikult mindki.
Ja nüüd pidin ma oma lastele ütlema,
et üks nende suurimaid toetajaid ja parimate sõbrannade ema
sureb.
Ta ütles, et me ema ei tule sellest välja,
mistõttu pidime minema hüvasti jätma.
Me aga ütlesime, et ta tuleb sellest välja,
kuna teadsime, et Jumal kannab hoolt me eest.
Samal ajal, kui pere oli Julie juures,
kogunes enam kui 100 inimest nende kogudusest
intensiivravi ooteruumi ja koridoridesse,
et avaldada oma tuge ja palvetada.
Inimesed palvetasid nii koos kui eraldi.
Me koguduse inimesed olid seal tunde,
et olla ja palvetada koos meiega.
Osakonnast välja tulles ja ooteruumis 50 inimest nähes,
kes kõik uskusid palve väesse
ja sellesse, et Juliega saab siiski kõik korda,
siis see oli lihtsalt hämmastav.
Julie elas öö üle,
kuid arstid polnud eriti lootusrikkad ta taastumise suhtes.
Ta rinnak ja roided olid rohkest kunstliku hingamise tegemisest katki,
mistõttu ta ei saanud omal käel hingata.
Ka ta neerud olid üles öelnud.
Peale esimese öö möödumist öeldi meile,
et isegi, et ta tuli sellest läbi,
on suur võimalus, et ta jääb vegetatiivsesse seisu.
Julie viidi kunstlikusse koomasse
ja viidi dialüüsi tegemiseks ühte teise haiglasse.
Dr. Blair juhtis seal pea 12-liikmelist meeskonda,
kes oli määratud kandma hoolt Julie eest.
Nüüdseks palvetati Julie eest juba üle kogu maa.
Julie vere hüübimise probleem hakkas taanduma
ja järgmise paari nädala jooksul paranes ta olukord veelgi.
Iga ta samm paremuse suunas oli raudselt Jumalalt.
Lõpuks hakkasid ka Julie neerud taas tööle
ja olles pea kuu aega olnud koomas, ärkas Julie lõpuks üles.
Mul polnud ärgates aimugi, kaua ma olin seal olnud
või mis üldse oli juhtunud.
Mul polnud aimugi, millest mu pere ja sõbrad olid läbi läinud.
Küll aga mäletab Julie seda, et ta oli koos Jeesusega.
Raske on isegi sõnades väljendada, kus ma olin
ja millist rõõmu ning rahu kogesin.
Seal polnud mingit kaost.
See oli kirjeldamatu.
Peale kolme rasket kuud taastus Julie hämmastaval kombel
ja sai haiglast koju.
Täna toimivad ta süda, kopsud ja neerud täiesti normaalselt
ja ta on täiesti vaba ka suitsetamis-sõltuvusest.
Julie ja ta lähedased panevad ta taastumise
vaid ühe asja arvele - palvele.
On lausa ime, et ta on jalul, liigub ringi ja naerab.
Ma ei usu, et ta oleks täna siin, kui polnuks kõiki neid palveid.
Minu eest palvetasid nii need, kes mind tundsid,
kui ka need, kes ei tundnud.
See on ka ainus põhjus, miks olen täna siin.
Kellega iganes olen ka Julie loost rääkinud,
mitte keegi neist pole eales näinud, et keegi, kes olnuks Julie olukorras,
oleks eales haiglast eluga pääsenud.
Mitte kunagi. Ei enne ega peale seda.
Mitte kunagi.
Julie tunneb rõõmu igast uuest päevast
ja oma lähedasest suhtes Jeesusega.
Jeesus on see, kes juhib sind,
kuid sa pead peatuma ja võtma Teda kuulda.
Usun, et Jumal võib võtta meilt kõik, va inimesed me ümber ja palve.
Kuniks kõik, mis meile on jäänud, on Tema.
Milline võrratu sõnum!
Olgu sul siis tervise või mille iganes muuga probleeme -
Jeesus sirutub su poole.
Sina pead vaid peatuma ja kuulama, astudes välja sellest kaosest.
Mis iganes su lood ka poleks, me tahame palvetada su eest täna.
Ühtlasi on meile saadetud ka julgustavaid palvevastuseid.
Põhja-Karoliinast pärit Annal olid tugevad valud vasakus õlas,
kaelas, näos ja peas.
Valu tõttu oli tal ka väga raske magada.
Kuniks ta vaatas kord "Klubi 700" ja kuulis Wendy't ütlemas:
"Su lõug ja õlad on paigast ära
ja sa oled elanud meeletute valudega."
Pat aga lisas, et kaelalihased saavad terveks.
Anna oli nii rõõmus ja võttis mõlemad sõnumid vastu,
öeldes: "See oli ju täispakett!"
Tänaseks on kõik korras
ja ta on saanud kõik ööd korralikult magada.
Floridast pärit Marty vigastas jooksulindil kõndides oma jalga
ja valu tõttu oli tal raske edaspidi käia.
Ta vaatas üks päev "Klubi 700", kus Terry ütles:
"Su jalaga on midagi viltu ja see mõjutab su käimist.
Jumal tervendab su jala."
Marty võttis selle sõna vastu ja järgmiseks päevaks oli valu läinud.
Peale seda pole enam mingeid valusid olnud.
Miks me küll seda nii ebatavaliseks peame,
kui Jumal tervendab mõne jala, õla või kaela
või tervendab suhkruhaigusest, vere mittehüübimisest
või millest iganes.
Miks me seda nii ebatavaliseks peame?
Tegu on ju Jumalaga, kes on loonud kogu maailma!
Vanas Testamendis on öeldud, et Tema läbi on sündinud kõik.
Ta on Alfa ja Oomega - kõige algus ja lõpp.
Tema on loonud kõik.
Nii räägime me Jumalast, kes suudab mida iganes,
sest Jumala jaoks on kõik võimalik.
Nii palume sul vaid Teda usaldada.
Osad teist on maadelnud millegagi pikki aastaid
ja te olete juba harjunud sellega.
Kuid Jumal võib tervendada just praegu.
Ta võib tõsta sind üles ja puudutada su ihu ning meeli.
Ta võib lahendada su pere- ja rahaprobleemid.
Me Terryga liidame kohe käed palveks.
Piiblis on öeldud, et kus kaks või kolm paluvad ühel meelel koos,
siis nad ka saavad.
Me tahame olla ühel meelel sinu asjade heaks.
Liitu ise ka meiega palveks.
Ära sõdi Jumalale vastu, vaid lihtsalt täna Teda,
võttes vastu Tema tehtu.
Nii et palu üht imet.
Tänu Sulle Issand!
Me palume koos Terryga ja usume koos Jumalat.
Issand, Sinu jaoks on kõik võimalik.
Oleme me selle ära teeninud? Ei.
Oleme me seda väärt? Ei.
Me pole seda väärt ja me pole ka midagi erilist,
aga me oleme Sinu rahvas.
Nii tuleme me alandlikult su ette ja palume ühte imet.
Kellelgi on kopsukelme põletik,
kuid Jumal puhastab su kopsud ja sa saad täienisti terveks.
Kellelgi on song
ja mitte vaid tavaline song, aga keerulisem variant sellest,
põhjustades sulle vaevusi.
Jumal tervendab selle just praegu,
mistõttu siruta end välja ja vaata, kuidas Ta kõik taastab.
Kellelgi on närvivalu, mis lausa põletab
ja valmistab sulle meeletut valu.
Ainuüksi riiete puutumine vastu su ihu põhjustab meeletut valu.
Jumal sirutub su poole just praegu
ja sa saad täiesti terveks Jeesuse nimel.
Keegi on oma hüppeliigese välja väänanud
ja see põhjustab suurt valu ning mõjutab su käimist.
Kuid proovi pöörata seda hüppeliigest ja hakka seda treenima
ning Jumal taastab selle täieliku liikuvuse.
Mis iganes te vajadused ka poleks - Jumal õnnistagu teid nende osas.
Jumal, palun vasta oma rahva palvetele
just praegu, mil siin palves räägime.
Vasta nende appihüüule!
Võta kuulda nende häält ja tegutse nende heaks Jeesuse nimel
Aamen ja aamen.
Helista meile ja anna teada, mida Jumal on su heaks teinud.
Ühtlasi võid saata meile oma palvesoove.
Me palvenõustajad on valmis vastama su kõnele.
Sõna Terry'le.
Järgmisena lugu operatsioonist "Maa-alune raudtee",
kelle missiooniks on päästa
seksikaubanduse ohvriks langenud lapsi.
Me meeskonda kuuluvad päästeoperatsioonide spetsialistid,
kes on kunagi teeninud erinevates üksustes -
mereväes, CIA's, FBI's jne.
Tegu on meestega, kes on spetsialiseerunud sellele.
Me lendame täiega peale ja päästame need lapsed.
Selle pundi juht räägib meile kõigeks selleks valmistumisest.
RÕÕM - PÜÜA SEE KINNI!
Tim on endine CIA ja "Kodumaa turvalisuse" agent.
Täna kasutab ta oma oskusi päästmaks inimesi seksikaubandusest
ja toomaks nende vangistajaid kohtu ette.
Me reporter räägib lähemalt sellest loost,
milleks on operatsioon "Maa-alune raudtee".
Tegu on kõige kiiremini kasvava kriminaalse ettevõtmisega
kogu maamuna peal.
Teeme koostööd valitsusjõududega,
et paljastada seda tohutult pimedat laste seksikaubanduse maailma.
Sellesse ettevõtmisse on väga raske inimesi kaasata,
kuna see kõik on nii raske.
Ometi sai Tim, kes rajas operatsiooni "Maa-alune raudtee"
endaga kampa Pittsburgi Steelerid,
kelle treener Mike oli ühes oma meeskonnaga nõus
teadvustama inimesi Timi agentuuri tööst.
Tuleb vaid tuua esile kõik see, mida Tim oma agentuuriga teeb
ja kui oluline ning vajalik nende töö on.
Palvetasin ja mõtlesin selle üle pisut aega
ja kogesin, et see on väärt me aega ja pühendumist.
Nii on Tim veetnud mõne päeva koos me pesapalli meeskonnaga
ja usun, et Jumal saab seda kasutada,
kuna me suhted on kasvanud veelgi.
Nii nagu on kasvanud ka selle 4-aastase MTÜ profiil.
Erru läinud valitsusagendina
on Tim loonud võimaluse parimatele oma ala spetsialistidele.
Kui Steelersi treener kuulutas avalikult nende partnerlust meiega,
siis ta eeldavasti isegi ei mõistnud,
kui palju see meie meeskonna jaoks tähendas.
Mu meeste jaoks on see psühholoogiliselt väga oluline.
Steelers on ju mega suur, omades tohutult suurt fänniklubi.
Laste seksikaubandus aga on nii pime maailm,
et sinna ongi vaja valgust-toovaid inimesi,
kes on valmis vaatama tõele näkku.
Nii ei oskaks Steelersist paremat partnerit tahtagi.
Mis muudab operatsiooni "Maa-alune raudtee"
nii unikaalseks?
Meie meeskond koosneb päästeoperatsioonide spetsialistidest,
kes on kunagi teeninud mereväes, CIA's, FBI's jne.
Need mehed on spetsialiseerunud sellistele asjadele.
Lisaks sellele on meil järeltöö spetsialistid,
kes kannavad hoolt nende laste tervenemise eest.
Me teeme koostööd kõigi nende üksustega,
kust oleme ise erru läinud.
Me sööstame laste seksikaubandusse olemasolevate lahendustega
ja päästame sealt need lapsed.
Oleks see üllatav me jaoks teada, kes need kuritarvitajad on?
Maailm oleks šokis, kui saaks teada, kes nad on.
2. miljonit last on sunnitud osalema seksikaubanduses.
Milline nõudlus suudaks eales õigustada nii suurt numbrit?
Tegu on erinevate elualade esindajatega.
Oleme arreteerinud erinevaid inimesi.
Tegu on õpetajatega, arstidega, advokaatidega ja kellega iganes veel.
Tegu on seksisõltuvusega, mis neid takka ajab
ja kes iganes võib saada osaks sellest kurjusest,
kui ta vaid laseb sel juhtuda.
Mis kannustab teid seda kõike tegema?
Mu enda lapsed.
Mul on 7 last.
Millise iganes lapse peale maailmas ma ka ei vaataks -
kui ma vaatan mõne ohvri silmi, näen neis omaenda lapse silmi.
Seda kutsutakse empaatiaks.
Me peaks paluma, et meil jaguks empaatiat.
Kui Jumal näeb, et sul on empaatiat -
isegi, et see teeb vahel haiget,
on Ta hoobilt kohal.
Ta läkitab oma väe ja sa koged seda.
See on kui kolmikallika reaktsioon sinu, selle lapsohvri ja Jumala vahel.
Kas pääste ja vabanemine näevad te jaoks
nende laste silmade läbi teistmoodi välja?
Absoluutselt!
Kõige eredamad kogetud hetked
on toimunud just seal kõige pimedamates paikades.
Mul võttis pisut aega, et mõista, mis see on,
kuid see on Jumala Vaim.
Ja pääste kui selline
on nii palju enamat kui vaid vaimne kogemus.
Tegu on ka füüsilise päästega, millest Jumal samuti hoolib,
sest füüsiline pääste viib vaimse päästeni.
Vangistuses olevad inimesed ja rahvad lähevad Jumalale korda.
Tim, on see teie käsi? - See on minu käsi.
Ja see laps?
Tegu on ühe lapsega, kelle me päästsime.
Tegu on püha hetkega -
ühendumisega, mille käigus me kinnitame,
et tuleviku osas on veel lootust ja me ei kao mitte kuhugile.
"Me tõime su sellest välja, aga me jääme ka su kõrvale,
kuniks sinust saab ellujääja ja elus edasi pürgija."
Kui kõik ettevalmistused ja ründerühm on valmis,
siis mida te veel viimase asjana enne pealerünnakut teete?
Me alati - tõsimeeli alati, põlvitame palveks.
Me pundis on üks messiaanlik juut,
kes palus mõni päev tagasi imelise palve heebrea keeles.
"Jumal, me teame, et need lapsed on seal kusagil,
mistõttu kui läheme välja, siis palun juhi meid nende juurde."
Nii tuli üks leitud laps me juurde ja küsis: "Kuidas te mu leidsite?
Mul polnud mingit lootust!"
Kuid me leidsime ta tänu sellele, et Jumal juhtis meid ta juurde.
Me palusime, et leida see üks laps sealt pimeduse urkast.
Mida peaks tegema, et kogu see lugu saaks likvideeritud?
Usume, et seksikaubanduse valede paljastamine
viib ka selle lõppemiseni.
Peame lihtsalt andma tuld selle pihta,
kuniks olukord muutub ja vangistajad kaovad.
Kuniks seksituristid kardavad reisida ja vahendajad kardavad vahendada.
See on see, kuidas kogu loole lõpp teha.
Miks inimesed üldse tahavad midagi sellist?
See on ju pornograafia!
See saab alguse pornograafiast - sõltuvusest, mis ei leia rahuldust.
Tegu on Kristuse printsiipide toomisega maailmani,
lastes neil puhastada me ühiskonda.
Kas see tähendab teie jaoks ka võimet andestada neile,
keda arreteerite
ja isegi palvetada nende eest?
Tähendab küll.
See on see, kui võimas on Jumala arm.
Sel hetkel küll sooviks, et see inimene pandaks trellide taha,
sest nad on kaotanud oma eesõiguse osaleda ühiskonna elus.
Kuid samas sa mõistad mingil kummalisel moel,
et nemadki on pimeduse ja valikute ohvrid.
Samas on lunastus mõeldud kõigile,
nii et me tõesti palvetame ka nende eest.
Meil on lausa käsk palvetada nende eest.
Terviklahendus näeb ette, et peame seda tegema.
Sest Jumal on see, kes toob pääste ja vabanemise.
Ma polnud kuulnudki sellest operatsioonist "Maa-alune raudtee".
Mina ka mitte, kuid milline võimas ettevõtmine!
Mõelda vaid, et tegu on oma ala proffidega,
kes teavad, kuidas rünnata ja need inimesed rajalt maha võtta.
Tavakodanik tunneks hirmu sellise asja ees,
sest seksikaubitsejate jahtimine võib maksma minna ka su elu .
Need mehed aga ei karda, sest nad on proffid.
Tänu Jumalale nende eest!
Loodan, et suur hulk liitub veel nii nende kui nende toetajatega,
et toetada operatsiooni "Maa-alune raudtee".
Lihtsalt fantastiline!
Järgmiseks aga vastame te küsimustele.
Michael küsib,
kas tähistame taevas olles endiselt oma pulma-aastapäevi?
Jää meiega, et kuulda peale pausi me vastuseid te küsimustele.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Vanaema Ingarnecia kannab hoolt oma kahe lapselapse eest,
kes ka elavad temaga.
Kord oli ta nii meeleheitel, et mõtles endalt elu võtta.
Lihtsalt seetõttu, et ei talunud enam
näha oma pojapoega haige ja näljasena.
Vanaema Ingarnecia näeb kõvasti vaeva,
et valmistada toitu turul müümiseks.
Ta 5-aastane lapselaps Stevie on rõõmus,
et võib elada koos vanaemaga.
Armastan oma vanaema nii väga!
Stevie on sünnist saati elanud vanavanemate juures,
kuid ei saanud seal kunagi piisavalt süüa.
Nii oli ta tõsiselt alatoitunud.
Vahel sõin päevas vaid kreekereid.
Elu on olnud väga raske ja meil on sageli olnud toidust puudus.
Nii jäi Stevie alatoitumise tõttu haigeks.
Stevie vanaisal oli oma kookose äri,
kuniks kaks järjestikust taifuuni hävitasid nende puud ja sissetuleku.
Vanaema langes masendusse.
Kord mõtlesin isegi enda tapmisele,
et ma ei peaks nägema pealt oma lapselapse kannatusi.
Samas aga ei suutnud ka,
sest siis poleks olnud kedagi, kes oleks nende eest hoolt kandnud.
Siis aga kuulis vanaema
toitlustusprogrammist alatoidetud lastele,
mida sponsoreerib CBN'i organisatsioon "Orvu tõotus".
See võimaldas Steviel saada osa soojast ja toitvast toidust.
See on väga maitsev ja mul on hea meel, et saan süüa.
See üks toidukord päevas
on võtnud vanavanematelt suured pinged maha.
Kuid et aidata neid veelgi enam,
investeerisime vanaema cassava ärisse,
tänu millele ta saab valmistada müügiks
palju rohkem cassava riisikooke.
Tänu sellele ja toiduabi programmile on neil nüüd kõigil piisavalt süüa.
Teenin oma riisikookide pealt head kasumit.
Aitäh "Orvu tõotus"!
Jumal vastas mu palvele ja saatis CBN'i meid päästma.
"Orvu tõotus" on üks CBN'i üksusi,
mis on mõeldud sirutuma orbude ja haavatavate lasteni
üle kogu maailma.
See on vaid üks asi, milles saate osaleda,
kui liitute "Klubi 700" toetajatega.
Üle maailma on nii palju juhtumas,
kuid tänu teile ja te heldusele ning headusele
saame me aidata vajadustes inimesi,
kellel pole nii palju, kui meile on antud.
Nii et võtke meiega ühendust ja muutke seeläbi kellegi elu,
saades ka ise õnnistatud.
Nüüd aga te küsimuste juurde.
Michael: "Olen viimasel ajal mõtisklenud ühe küsimuse üle.
Mu vanavanemad tähistavad peagi oma 65. pulma-aastapäeva.
Nende tervis on kehva. Eriti mu vanaema oma.
Tal on teatud terviseprobleeme,
mille osas ta vajab ööpäevaringset välist abi.
Mu küsimus on, et kui abielupaarid jõuavad taevasse,
kas nad siis tähistavad seal ka oma pulma-aastapäevi?"
Arvan, et mitte.
Mina ja mu abikaasa oleme olnud abielus 63 aastat,
nii et ma mõistan pulma-aastapäevade tähtsust.
Kuid taevas olles ei minda enam mehele
ega olda abielus, sest seal me oleme juba nagu inglid,
nii et ma ei usu, et neid seal enam tähistataks.
Ehk siis, neid tuleb nautida veel siin maa peal olles!
Mitchell: "Mul on tunded ühe tüdruku vastu me koguduses
ja ma tahaks talle lähemale jõuda.
Oleks see OK palvetada selle pärast?"
Ma ei näe põhjust, miks ka mitte.
Pealegi, miks te ei lähe ja tee temaga tuvust,
andes talle teada, et ta on ilus vms. ja õppides teda paremini tundma.
Kutsuge ta välja lõunale või õhtusöögile või mida iganes.
Ma küll ei tea, kui vana see tüdruk või te ise olete
ja palvetada muidugi võib, aga miks mitte ka tegutseda?
Emily: "Miks ütles Pat eelmine nädal Stephen Hawking'i kohta,
et too on nutikas mees, kui ta oli tegelikult ateist?"
Igaüks, kes tuleb lagedale teooriatega mustadest aukudest
ja esitleb kontseptsioone planeetide-vahelistest liikumistest
peab olema ikka üsna tark.
Jah, ta oli ateist ja jäi seetõttu Jumalast ilma,
kuid see ei kahanda tõsiasja,
et ta oli väga tark ja suur intellektuaal.
Piiblis on öeldud:
"Rumal ütleb oma südames, et Jumalat pole olemas."
Kui ma oleks teatanud teles, et Stephen Hawking oli rumal,
oleks inimesed mind kividega surnuks visanud.
Ta oli tark!
Peame selles osas andma inimestele au
ja mitte minema närvi selle peale.
Alice: "Kas Matteuse 18:10 võib viidata tõsiasjale,
et kaitseinglid on olemas,
sest seal on öeldud: "Vaadake ette,
et te ühtainustki neist pisikestest ei põlgaks,
sest ma ütlen teile,
et nende inglid taevas näevad alati minu Isa palet,
kes on taevas!"
Seal pole öeldud, et tegu on kaitseinglitega,
vaid seal mainitakse lihtsalt ingleid.
Ma tõesti ei tea, mida nad teevad
ja me keegi ei saa kindlalt teada,
kui Piibel ei väljenda selgelt, mida see tähendab,
et "nende inglid taevas näevad alati minu Isa palet,
kes on taevas!"
Kas seda, et väikeste laste jaoks on määratud oma inglid?
Eeldavasti.
Kuid kas see tähendab, et neil kõigil on oma kaitseingel?
Ma ei usu, et see kirjakoht sellest räägib.
Vaataja: "Kui Jumal ütleb, et meil on õigus kaitsta oma "kindlust"
siis millele Ta viitab?
Meie maistele asjadele või me ihule?"
Ma ei tea ühtki sellist kirjakohta,
mis räägiks õigusest kaitsta oma kindlust.
Küll aga on Piiblis juttu sellest,
et kui mees saab hoiatuse kellegi plaani kohta tungida ta majja,
oskab ta olla valvel, kui sissetungija tuleb.
See aga ei tähenda õigust kaitsta oma "kindlust".
Piibel räägib pigem valvel olekust saatana rünnakute suhtes
ja kui tugev mees haldab oma asju, siis ta ka kaitseb end ja oma asju.
Lõpetuseks aga Psalmid 16:11:
"Rõõmu on rohkesti su palge ees,
meeldivaid asju on su paremas käes alatiseks."
Kõike head ja kohtumiseni!
Tõlge: Anne-Ly Raukas
Kui vajad rääkida kellegagi, kes hoolib,
on Klubi 700 telefoninõustajad valmis vastama su kõnele,
nii et helista juba täna!